# Il Vangelo di S. Matteo volgarizzato in dialetto milanese/Capp XXIV

../Capp XXIII ../Capp XXV IncludiIntestazione 11 dicembre 2023 75% Da definire
Il Vangelo di S. Matteo volgarizzato in dialetto milanese Antonio Picozzi 1859 CC BY-SA 3.0 GFDL Indice:Antonio Picozzi - Il Vangelo di S. Matteo volgarizzato in dialetto milanese.djvu //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_milanese/Capp_XXIV&oldid=- 20231211011514 //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_milanese/Capp_XXIV&oldid=- 20231211011514
[p. 95
CAPP XXIV.
Ma lu per risposta el gh’ ha ditt: Vedii vialter tutt sti robb? In veritaa mi ve disi, che ha minga de restà preja sora preja senza vess trada per aria.
E intant che l’era settaa giò sul mont Olivett, ghe s’è portaa vesin i sò scolar de noscondon, e gh’ han ditt: Dimm a nun, quand l’è, che succedarà sti robb? e qual è el segn de quand ti t’hee de vegni a la fin del mond?
E Gesù per risposta el gh’a ditt: Guardee, che quajchedun no ve inganna.
Perchè tanti vegnaran a mé nomm, disend: Mì sont el Crist: e ingannaran tanta gent. [p. 96
Perchè sentirii parlà de guerr, e de frecass de guerr. Guardee de no stremiv. Perchè bisogna,che sti robb succeden, ma l’è minga nanmò la fin del mond.
Perchè ha de saltà su on popol contra l’alter popol, e on domini contra l’alter domini, e ghe sarà di pestilenz, di carestij, di terremott de chì e de là.
Ma tutt sti robb no hin, che el principi di dolor.
Allora ve buttaran in mezz ai tribuleri, e ve faran mori: e sarii odiaa de tucc i nazion in causa del me nomm.
E allora tanti se scandalizzaran, e se tradiran, e se odiaran vun cont l’alter.
E saltarà fœura di profetta fals, e ingannaran tanta gent.
E perchè sarà cressuda la miseria, in tanti se refreggirà la caritaa.
Ma chi tegnarà dur finna in fin, quell el se salvarà.
E sarà predicaa sto Vangeli del regno per tutt el mond, per testimonianza a tutt i nazion: e allora vegnarà la fin del mond.
Quand donca vedarii l’abbominazion del gran dolor già ditta dal profetta Daniell, logada in d’ on sit sant: chi legg, capissa, [p. 97
Allora quij tai, che se trovarà in Giudea, che scappen sui montagn:
E quell tal, che se trovarà sul soree, ch’ el vegna minga giò a tœù quajcoss de cà soa:
E quell tal, che sarà in campagna, ch’ el torna minga indree a tœù la soa vesta.
Ma guaj ai donn gravid, e a quij, che lattarà in quij giornad.
E preghee per no fà, ch’ abbiev de scappà d’inverno, o in sabet.
Perchè allora el tribuleri el sarà tanto pussee de quell, che l’è staa dal prencipi del mond finna al dì d’incœu, e che no sarà mai.
E se quij giornad saran minga scurtaa, se salvarà nissun: ma quij giornad saran scurtaa per causa di carœu,
Allora se quajchedun ve disarà: Ecco chì, ecco là el Crist: degh minga a trà.
Perchè saltarà fœura di Crist fals, e di profetta fals: e faran di gran robb, faran di miracoj, in manera d’in gannà finna (se l’è possibil) i istess carœu.
Ecco che mi ve l’hoo ditt prima.
Se donca ve disaran: Ecco che lu l’è in del desert, moviv minga: eccol là in fond, dee minga a trà. [p. 98
Perchè compagn de la lusnada, che la ven foura d’orient, e la se fa vede in occident: in l’istessa manera vegnarà el Fiœu de l’omm.
Dove se sia ghe sarà el corp, là radunarà anca i aquil.
Ma subet dopo el tribuleri de quij dì deventarà scur el sô, e la lunna la darà pu la soa lus, e borlarà giò del ciel i stell, e i orden del ciel saran traa sottsora:
Allora el segn del Fiœu de l’omm el se vedarà in ciel: allora se battaran el stomech tucc i tribù de la terra: e vedaran el Fiœu de l’omm a vegni giò sui nivoj del ciel cont potenza, e maestaa tanta.
E’l mandarà i sœu angioj, che cont la tromba e cont ona gran vos radunaran i sò carœu di quatter vent, da on’ estremitaa a l’altra del ciel.
Imparee pœu sta parabola de la pianta de figh: quand el so ramm el deventa moresin e sponta i fœuj, savii, che gh’è vesin l’estaa:
In l’istessa manera quand vialter vedarii tutt sti robb, savarii, che l’è vesin a la porta.
In veritaa ve disi, che passarà minga sta generazion, senza che succeda tutt sti robb.
Passarà el ciel e la terra, ma passaran minga i me paroll. [p. 99
In quanto pœu a quell di e a quell’ ora nissun le sa, nanca i angioj del ciel, via domà del Pader.
E come l’è staa ai temp de Noè, istess el sarà al moment, che vegnarà el Fiœu de l’omm.
Perchè siccome in di di prima del diluvi i omen no pensaven, che a mangià e bev, sposand e dandegh mari ai donn, finna a quell dì, che Noè l’è andaa dent in l’arca,
E s’hin minga curaa, fin a tant ch’è vegnuu el diluvi, e i ha mazzaa tucc: insci ha de succed quand vegnarà el Fiœu de l’omm.
Allora duu se trovaran in campagna: vun el sarà ciappaa, e l’alter el sarà lassaa stà.
Dò donn saran al molin a fa masná: vœuna la sarà ciappada, e l’altra lassada stà.
Donca stee in guardia, perchè savii minga, a che ora el vegnarà el voster Signor.
Sappiee però, che se el pader de famiglia el sa vess, a che ora dev vegnì el lader, el starav dessedaa sicur, e el lassaray minga sforzà la soa cà.
Per quest anca vialter stee preparaa: perchè el Fiœu de l’omm el vegnarà quand men ghe pensee.
Chi l’è quell servitor fedel, e prudent, miss dal [p. 100 padron a la testa de la soa servitù, per scompartigh el mangià a sò temp?
Fortunaa quell servitor, ch’el sò padron in del tornà indree, el trœuva ch’ el fa insci.
In veritaa ve disi, ch’ el ghe fidarà l’amministrazion de tucc i sò sostanz.
Ma se quell servitor cattiv el disarà in del sò cœur: El mè padron el tarda:
E’l comenzarà a batt i servitor sò camarada, e a mangià e bev coi ciocch:
Vegnarà el padron de sto servitor, in del dì, che lu le speccia nò, e in l’ora, che lu el sa nò:
E le tirarà de part,e ’l ghe darà post tra i impostor. Là ghe sarà lagrim, e dolor de dent.